Orgován obyčajný

Orgován obyčajný (ľudovo: orgován [ostatné ľudové názvy pozri v článku orgován]; ľudovo alebo zastarano: španielska baza, turecká bazabez. In: Slowár Slowenskí Češko-Laťinsko-Ňemecko-Uherskí; ) je druh rastliny z rodu orgován (Syringa). Dosahuje veľkosť kra alebo nižšieho stromu. Orgován sa často pestuje na okrasné účely, preto bol v histórii hojne šľachtený. Pochádza z juhovýchodnej Európy a polostrova Malá Ázia. Orgován preto nie je na Slovensku pôvodným druhom, často však býva voľne vysadzovaný.  V teplejších oblastiach splanul aj mimo areálu pôvodného výskytu.

Plod, kôra, listy a korene orgovánu obsahujú látku syringín, ktorá pri styku s ľudskou pokožkou môže spôsobovať podráždenie a vyvolať alergickú reakciu. Syringín dráždi tiež sliznicu a nájdeme ho tiež v mnohých ďalších rastlinách, ktoré môžu byť pre človeka jedovaté. Dávnejšie však bol používaný v ľudovom liečiteľstve proti horúčke. Názov látky syringín vznikol pravdepodobne odvodením z názvu celého rodu orgován – Syringa. Ďalšou dráždivou látkou, ktorá môže vyvolávať alergické reakcie, je menej významný rekombinantný alergén označovaný ako t215. Ide o alergén spôsobujúci v dobe kvitnutia orgovánu peľové alergie.

Orgován obyčajný sa rozmnožuje semenami uzavretými v plodoch alebo koreňovými výmladkami. Hlavne vo vyššom veku je orgován typický častým odnožovaním. Charakteristický je svojou výraznou vôňou.

 Referencie 

 Iné projekty 

Kategória:Olivovité
Kategória:Kry
Kategória:Okrasné dreviny
Kategória:Rastliny s fialovými kvetmi
Kategória:Rastliny s ružovými kvetmi
Kategória:Rastliny s bielymi kvetmi
Kategória:Záhradné rastliny